да адаптират етикетирането на добавките и на съдържащите ги фуражи към коригираните условия на разрешението, следва да се предвиди преходен период по отношение на пускането на пазара на тези продукти.
 (7)
 За да се запазят оправданите правни очаквания на заинтересованите страни по отношение на условията за разрешаване на добавките, настоящият регламент следва да влезе в сила по спешност.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2021/421 се заменя с приложение I към настоящия регламент.
 Член 2
 Приложението към Регламент за изпълнение (ЕС) 2021/485 се заменя с приложение II към настоящия регламент.
 Член 3
 Приложението към Регламент за изпълнение (ЕС) 2021/551 се заменя с приложение III към настоящия регламент.
 Член 4
 Посочените в приложения I, II и III вещества и съдържащите ги премикси, които са произведени и етикетирани преди 9 септември 2022 г. в съответствие с правилата, приложими преди 9 март 2022 г., могат да продължат да се пускат на пазара до изчерпване на складовите наличности.
 Член 5
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 март 2022 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) Регламент за изпълнение (ЕС) 2021/421 на Комисията от 9 март 2021 г. за разрешаване на употребата на тинктура от Artemisia vulgaris L. (пелинова тинктура) като фуражна добавка за всички видове животни (ОВ L 83, 10.3.2021 г., стр. 21).
 (3) Регламент за изпълнение (ЕС) 2021/485 на Комисията от 22 март 2021 г. за разрешаване на употребата като фуражни добавки на етерично масло от джинджифил (Zingiber officinale Roscoe) за всички животински видове, масло-смола от джинджифил (Zingiber officinale Roscoe) за пилета за угояване, кокошки носачки, пуйки за угояване, прасенца, свине за угояване, свине майки, млечни крави, телета (заместители на мляко), едър рогат добитък за угояване, овце, кози, коне, зайци, риба и домашни любимци, както и на тинктура от джинджифил (Zingiber officinale Roscoe) за коне и кучета (ОВ L 100, 23.3.2021 г., стр. 3).
 (4) Регламент за изпълнение (ЕС) 2021/551 на Комисията от 30 март 2021 г. за разрешаване на употребата на екстракт от куркума, масло от куркума и масло-смола от куркума (от коренище на Curcuma longa L.) като фуражни добавки за всички животински видове и тинктура от куркума (от коренище на Curcuma longa L.) като фуражна добавка за коне и кучета (ОВ L 111, 31.3.2021 г., стр. 3).
 ПРИЛОЖЕНИЕ I
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ.
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 mg активно вещество/kg пълноценен фураж със съдържание на влага 12 %
 Категория: „сензорни добавки“
 Функционална група: „ароматизиращи вещества“
 2b72-t
 —
 Пелинова тинктура
 Състав на добавката
 Тинктура, получена от надробени надземни